ming030890/wiki-yue-high-quality huggingface dataset:
西多士

香港茶餐廳同埋快餐連鎖店嘅西多士，配上牛油同埋糖漿。
西多士（英文：French toast，法文：pain perdu，全名叫法蘭西多士，臺灣叫法國吐司，簡稱西多）係一種源自歐洲嘅麪包食品，到家已經喺美洲同埋亞洲都好普遍。製法係將蛋、奶，或者再加入果汁同埋調味料打成漿液，將麪包浸入漿液之後，再撈起放入油裏面，煎或者炸到金黃色製成。食嘅時候通常會喺表面加上牛油、糖漿、忌廉、糖、果醬、香草甚至生果。製作方法同埋食嘅時候加嘅配料，唔同地區都會唔同。

起源
西多士嘅起源，可追溯至羅馬帝國時期。喺歐洲流傳期間，曾經有過唔同嘅名，但最後以（英語：Fretoast）最為普及，被翻譯成中文「法蘭西多士」。
西多士嘅出現相信同早年嘅人唔想嘥嘢食有關，於是就將食剩而變到唔新鮮嘅麪包，加入雞蛋煎至金黃色後竟然變得美味，就噉產生咗呢種食物。其後西多士更加入唔同嘅調味料同埋水果，令到西多士成為可口嘅食物。後來唔單止喺歐洲普及，更加傳入北美洲同埋亞洲，成為一種普及食品。

歐美
西多士係北美洲同埋歐洲部份地區常見嘅早餐食物，主要作為早餐或者下午茶嘅茶點。西多士亦都可以加上雪糕而成為一道甜品。歐洲同埋美國嘅西多士做法相似，歐洲常見嘅西多士主要使用法國麪包製作。當麪包浸入蛋汁之後，就會放入煎鍋用油輕煎，令到麪包兩面呈現淡淡嘅金黃色。食用之前可以塗上糖漿或者果醬，亦可喺表面撒一啲肉桂粉。西多士亦可以配上水果一齊食，喺表面塗抹鮮忌廉之後，再加上士多啤梨、藍啤梨或者車厘子之類嘅水果，都係歐美地區常見嘅食用方法。

臺灣
臺灣稱為法式吐司，主要使用吐司麪包或厚片吐司製作。一般將吐司雙面沾上蛋汁後，用平底鍋輕煎兩面至金黃色。如果使用厚片吐司，通常會切成塊狀裹上蛋汁之後油炸，令到吐司內酥鬆外香脆，然後切成方塊狀上檯。上檯之後會淋上煉乳、蜂蜜。如果搭配水果就係「法式水果吐司」。受到美式文化影響，亦有將幾片薄片法式吐司疊起（或夾餡），灑上糖粉，好似美式鬆餅咁去品嚐。

香港
西多士傳入香港成之後，揉合咗中西方嘅飲食文化，轉變成另種特色茶點，成為港式茶餐廳最受歡迎嘅早餐同埋下午茶小食。同傳統歐美西多士嘅大分別，係麪包唔係輕煎而係用油炸到金黃香脆。最常見喺用一塊西多士上檯，有啲茶餐廳會用兩塊西多士中間夾花生醬，有啲會加上芝士、火腿同埋香蕉。上檯之後，搽喺西多士表面最常見嘅配料係牛油、糖漿同埋煉奶，部分會提供花生醬、果醬、朱古力醬或者咖央（一種由東南亞 / 南洋傳來的醬），無一定嘅標準。

健康飲食
西多士係香港人至愛嘅茶餐廳小食，但係由於麪包吸油同埋經過煎炸，係高脂肪同埋高熱量嘅嘢食，再加上喺西多士上面搽嘅牛油、淋嘅糖漿同埋煉奶、花生醬之類，熱量就更加高，並唔係健康嘅食物，所以唔適宜經常食用。

無聊嘢
2003年3月，由於法國反對美國入侵伊拉克，美法關係惡化，美國國會唔妥法國，喺國會山莊裏面嘅餐廳，餐牌裏面同法國有關嘅食物，一度啲名改晒。其中「法式多士」（英文：French toast）改做「自由多士」（英文；Freedom toast），直至嗰年九月先改返原名。

相關節目
香港ViuTV嘅飲食娛樂資訊節目《今晚趁熱食》，喺第6集「美味攻略」嘅環節，介紹過西多士金黃脆秘技，方法係用鴨蛋取代雞蛋，再加入椰漿、肉桂粉同埋鮮橙汁打成漿，用麪包醮透之後油炸，製作成嘅西多士色澤會更金黃、口感更香脆。
西夏王朝

西夏王朝（又叫賀蘭雪）係1997年寧夏電視台拍嘅古裝歷史電視劇，有40集，背景故事係西夏國嘅建立。
西奧多·史特津

西奧多·史特津（英文：Theodore Sturgeon）係廿世紀一位美國科幻作家。
提出史特津定律嘅人，就係佢。
西奧多·馮·卡門

西奧多·馮·卡門（Theodore von Kármán，1881年5月11號—1963年5月6號）係廿世紀上半橛嘅一位匈牙利裔美國數學家兼物理學家。
鯨類

鯨類，即係狹義上嘅鯨魚，專指剔除咗海豚同鼠海豚嘅鯨目動物，喺海度生活，體形巨大。
鯨魚

鯨魚屬於鯨目（Cetacea）嘅生物，係海洋哺乳動物，大部份住喺海洋。雖然鯨魚呢個名有個魚字，但係佢哋係哺乳動物，唔係魚。目前，科學分別到嘅鯨魚有大約 80 個品種。

構造
鯨魚嘅後肢已經退化（除咗古鯨亞目之外）。前肢同尾進化成鰭，方便喺水中移動。有啲品種嘅背脊重有一個由皮膚做成嘅背鰭。鯨魚嘅背鰭係無骨嘅。因水有浮力，佢哋嘅肋骨脆弱，又無外耳。鯨目動物腦部發達，好聰明。
其中抹香鯨個頭有全身三分之一咁長，裝住已知最大嘅腦，重達 7 kg。而樽鼻海豚最聰明，佢哋嘅智商可以有三歲細路咁高。

保育
大部份嘅鯨魚都係瀕危品種，有絕種可能。即係數量好少。因繁殖能力差，一胎只可以有一隻，生長期又耐，好耐先可以成熟。加上人類嘅過量捕殺，生存機會就更渺茫。雖然好多國家都有設保護自己本土鯨魚嘅組織，但係唔係自己領土就理都唔理。
目前，好少環保組織保護鯨魚，得綠色和平、WDCS、IFAW幾個。
國際綠色和平分部『海洋保護者』（Ocean Defenders）表示，人類同其他組織都唔明白保護鯨魚嘅重要性。
喺香港，目前大約有 16 種鯨豚出現記錄，除咗中華白海豚同江豚喺香港水域定居之外，其餘大部分都係擱淺或者意外闖入嘅。所有海洋哺乳動物喺香港都受到法例保護。

捕鯨
内文：捕鯨
死咗嘅弓頭鯨（Bowhead Whale）
捕殺鯨魚有分科研性捕鯨同埋商業性捕鯨。科研性即係用捉返來嘅鯨魚來做研究；商業性捕鯨，係捉鯨魚來食。
目前，國際捕鯨協會（International Whaling Commission，縮寫IWC）已禁止一切商業性捕鯨，但日本、挪威同冰島都用科研為理由捕殺鯨魚，事實上係捉鯨魚來食，即係商業性捕鯨。利用呢條法律罅（音 la3），日本總共成功捕鯨 41 次。
日本重用鯨肉來做學生嘅飯盒，想新一代嘅日本人食多啲鯨魚，等日本啲鯨肉製作有錢收，惹起各生物學者同鯨魚迷反感。
2006年1月，綠色和平企圖出海阻止日本嘅鯨類研究所，鯨類研究所冇讓步，用捕鯨船『第一京丸』（Kyomaru 1）重有『日新丸』（Nisshin Maru）同綠色和平撞船。『第二勇新丸』（Yushin Maru 2）向綠色和平嘅工作人員噴水，『勇新丸』（Yushin Maru）嘅捕鯨者用水同鯨血噴綠色和平嘅工作人員。因為爛船，綠色和平唯有去整船，令鯨類研究所成功捕獲 845 條鯨魚，其中有品種係受保護品種。
2006年11月15號，日本出咗 6 隻前往南極嘅捕鯨船，準備捉 945 條鯨魚，分別係 935 條小鬚鯨同埋 10 條長鬚鯨，又話好可能會捉 50 條座頭鯨，但係，因為捕鯨船着火，未能如願。
2008年，日本打算喺南極捉超過一千條鯨魚，兼去埋澳洲海域捉50條就嚟絕種嘅座頭鯨。澳洲強烈反對，日本就話澳洲歧視日本人，因為捕鯨係日本人嘅「文化」。日本各個機構成日話，捕鯨係日本人嘅文化，重話任何反捕鯨嘅人都係對日本人種族歧視，去到2008年更話埋澳洲歧視日本。
鯨鯊

鯨鯊（學名Rhincodon typus），又叫做豆腐鯊，係鬚鯊目嘅一種，屬於鯨鯊科，鯨鯊屬中唯一嘅一種鯊魚，亦係現時世界上最大嘅魚，可以大成28米，個頭好扁，口又闊，同鬚鯊科，姥鯊科一樣，都係食浮游生物。個口可以張開到 1.5 米，有 300 排細牙，鰓係海綿狀，一個鐘可以過濾 600 立方米嘅海水。
鯨鯊生活響熱帶同亞熱帶海洋入面，喺加勒比海、非洲東西海岸、菲律賓、台灣、南中國海附近都有發現，一般只會單獨活動，喺近海洄游，游得好慢，而且重要不斷咁游。藍灰色嘅身體好大條，兩邊有顯著嘅皮脊、黃色或白色斑點同橫紋，尾鰭上半葉顯著向上反。
鯨鯊係以卵胎生繁殖，魚毛一出世有40-60厘米，一般要等到30年後先會到性成熟期，可以有60-150年命，因為繁殖能力好低，又成日俾人捉嚟食，所以列入易危動物。
鯨鯊嘅最早記錄係1828年，當時喺南非海岸被人發現到嘅。要直到1984年，鯨鯊科先至成為正式嘅一科。
鯪魚球

鯪魚球係用鯪魚肉整嘅肉丸，通常會落埋髮菜絲同陳皮茸整，起源自中山，而順德 比較出名食鯪魚餅，通常用嚟送粥或者炸熟點蜆蚧醬食。
鯰魚

鯰魚（通鮎魚），正式叫鯰形目（通鮎形目），係輻鰭魚綱其中一個目，亦係肉食性動物，下面大約35個科，多數係淡水魚。
個嘴有4條鬚，上長下短。
鯨魚座

鯨魚座（Cetus）係家下八十八西洋星座之一。佢響天球赤道一帶，佔天球面積1231平方度。地球北半球來講，鯨魚座係秋天嘅星座，即係秋夜會見到。肉眼可以睇到嘅星，約莫100粒到。有一到四等星14粒，即係有2等星2粒、3等星1粒、4等星11粒。

史
鯨魚座係古希臘托勒密所編嘅托勒密48星座之一。
鯨魚擱淺

鯨魚擱淺係指啲鯨魚（或者係海豚）因為一啲原因困咗喺岸上面，通常啲鯨魚自己游上岸，而擱淺嘅鯨魚多數都因嚴重脫水而死、或自己嘅體重壓到窒息而死、又或者水漲冚住氣孔而浸死。
人類有時試圖去救擱淺喺海灘嘅鯨魚，但多數都唔成功。

成因
鯨魚擱淺嘅成因有自然同人為。
鯪魚

鯪魚（學名：Cirrhinus molitorella），又叫土鯪魚，係鯉科嘅一種魚，原產中國，屬四大家魚其中一隻。
雲貴高原

雲貴高原係中國一個高原，響雲南東部同成個貴州，平均海拔大約2000米。
雲縣

雲縣係中國雲南臨滄一個縣，總面積3760平方公里，人口40萬。
雲耳

雲耳（Auricularia cornea）又叫木耳，係木耳科木耳屬一種食得嘅菇，黑蚊蚊一片片，原產中國。佢同原產歐洲嘅黑木耳係近親。
雲臺花園

雲臺花園（粵拼：wan4 toi4 faa1 jyun2，英文：Yuntai Garden）係廣州白雲區白雲山南門（正門）外面一個公園，佔地12萬平方米，1995年9月28號建成。係目前中國最大嘅園林式花園。

景點
據官方網站介紹，雲臺花園包括下列景點：
中軸線景點：
飛瀑流彩（公園正門燈光噴泉）
灧湖
羅馬柱廊
其它景點：
玻璃溫室，佔地1200平方米，係個熱帶植物園
姑嫂墳（重修宋朝古墓）
岩石園
玫瑰園
山林小憩
醉華苑
誼園，展出廣州嘅友好城市送畀廣州嘅禮物同埋同友好城市合種嘅友誼樹。

門票
雲臺花園平日門票全票10圓，半票5圓。節假日全票15圓。
雲興

雲興郡（韓文：운흥군／雲興郡 Unhŭng gun */?）係朝鮮民主主義人民共和國兩江道嘅一個郡。
雲豹

雲豹屬於哺乳類嘅貓科動物，只係分佈喺亞洲嘅東南部，從最西部嘅尼泊爾開始，一直向東到台灣，包括緬甸同埋中國秦嶺以南；往南就從印度東部、中南半島開始，一直向南到馬來西亞、婆羅洲、蘇門答臘、爪哇等等嘅地方為止。
以分布區域嚟睇，香港以前都可能係雲豹嘅原生分布地，只係頂唔住人口壓力同森林破壞而絕種。喺1990年代，深水埗曾發現過雲豹蹤影，相信係俾人當野味偷運時走甩咗，後嚟送咗去香港動植物公園暫養。
雲豹可以再分為四個亞種：
N. nebulosa brachyurus（台灣雲豹）：只係分佈喺台灣；（2014年已經絕晒種）
N. nebulosa diardi：分佈喺馬來半島、蘇門答臘、同婆羅洲；
N. nebulosa macrosceloides：分佈喺尼泊爾；
N. nebulosa nebulosa：分佈喺中國同中南半島。
雲豹係現存貓科物中比較原始嘅類型。按頭顱比例嚟計，雲豹嘅犬齒係現存貓科動物之中最長嘅。雲豹主要食樹棲動物，最近[咩時候？]曾有紅外線攝影機拍攝到雲豹捕食赤麂嘅過程。
雲貓

雲貓（粵拼：wan4 maau1，學名：Pardofelis marmorata），係一種體型同家貓大細差唔多嘅貓科動物，佢哋條尾巴長啲，有厚毛，一般棲息喺樹上面。

亞種
紋貓有兩個已知亞種，分佈喺印度東北部、尼泊爾同汶萊、蘇門達臘等東南亞地區。
雲貓石斑亞種（學名：Felis marmorata charltoni）
雲貓指名亞種（學名：Felis marmorata marmorata）
雲罅光

雲罅光係天上面雲同雲之間嘅罅透出嚟嘅一條條射線形狀嘅太陽光嘅現象，通常出現喺日落或者多雲嘅時間。
雲苓

雲苓（粵拼：wan4 ling4；學名：Wolfiporia extensa／Wolfiporia cocos），又叫茯苓，係擬層孔菌科茯苓屬下面嘅真菌，亦係種中草藥，雲南盛產，有健脾祛濕嘅功效。
鯉景道

鯉景道（英文：Lei King Road），係香港西灣河一條馬路，由太康街開始，去到太安街。
鯇魚

鯇魚，又叫草魚，係鯉科嘅一種魚，原產中國，屬四大家魚其中一隻。
鯉城

鯉城係中國福建泉州一區，面積53平方公里，人口30萬。
須臾

須臾，讀需如，卽短時間。
《荀子》勸學，「吾嘗終日而思矣，不如須臾之所學也。」

佛敎
自引入佛經，借爲一整日之卅分之一，卽四十八分鐘。《僧衹律》「一剎那者為一念，二十念為一瞬，二十瞬為一彈指，二十彈指為一羅預，二十羅預為一須臾，一日一夜有三十須臾。」
須藤菜菜子

須藤菜菜子 ，係日本嘅一個女藝人同埋配音員。
須田芳正

須田芳正（1967年8月22號—）係日本足球員，司職前鋒，效力過東京瓦斯，浦和紅鑽，及甲府風林。
須藤茂光

須藤茂光（1956年4月2號—）係日本足球員，司職後衞，曾經喺1979～1981年間爲日本足球代表隊出場13次。
須藤安紀子

須藤安紀子（1984年4月7號—）係日本足球員，踢後衞，曾經喺2003～2010年間為日本女子足球代表隊出場15次，入咗3球。佢代表日本參加過2003年FIFA女子世界盃。
須藤貴郁

須藤貴郁（1991年11月21號—）係日本足球員，打後衞位置，效力八戶於南鄉。
須藤右介

須藤右介（1986年5月7號—）係日本足球員，司職中場，效力過名古屋八鯨，橫濱FC，松本山雅，FC岐阜，及SC相模原。
須藤大輔

須藤大輔（1977年4月25號—）係日本足球員，司職前鋒，效力過水戶蜀葵，湘南比馬，甲府風林，神戶勝利船，及藤枝MYFC。
須藤繪里花

須藤繪里花 ，係日本嘅一個女藝人同埋配音員。
麥巴比

麥巴比（粵拼：mak6 baa1 bei2，法文：Kylian Mbappé Lottin，1998年12月20號—），又叫安巴比，係法國男足球員，踢前鋒，2015年12月2號開始踢職業賽。

葳蕤史
呢節要加長。
麥德羅

麥德羅（英文：Robert Mak Tak Law，1958年12月10號—）係香港男演員同歌手。

生平
麥德羅早年喺北角成長，就讀伊斯蘭脫維善紀念中學、萃華英文書院同佛教慈航中學，細佬係電影演員麥德和（中文：麥德和）。
麥德羅12歲開始學功夫，1978年中學畢業後投考第二期邵氏動作演員訓練班，同年10月參加由無綫電視舉辦嘅《全港公開熱潮舞蹈創作比賽》攞冠軍而成名，有「香港舞王」之稱，後簽約邵氏兄弟為旗下基本合約演員，並代表香港到英國倫敦參加12月舉行嘅「1978世界熱潮舞蹈大賽」，結果名列第四。之後返到邵氏，喺電影《摩登土佬》做主角。由1981年至1985年，佢再喺另外十部邵氏電影演出，後來又喺好多電影同電視劇演出。
麥德羅曾有一段婚姻有一個仔，2006年同內地老婆離婚。2019年，麥德羅原定同女朋友劉麗萍（中文：劉麗萍）結婚，但因社會局勢同情緒唔穩定，要暫時擱置婚禮。
2020年7月，麥德羅同劉麗萍出席富臨生日宴後確診武漢肺炎（個案#1739），留醫伊利沙伯醫院。麥德羅病情一度嚴重。8月1號麥德羅出院；8月2號就去同劉少君飲茶。

演出
呢個表唔完整，歡迎加料。
麥建華

麥建華，香港親中派政治人物兼商界人士，聖方濟各大學及明愛白英奇專業學校校長。

選舉經歷
喺2021年9月，佢當選成為香港特别行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與2022年香港行政長官選舉。
麥德連

麥德連（西班牙文：Medellín）係哥倫比亞第二大城，安提奧基亞省首府，人口240萬。
麥少芬

麥少芬係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
頂級掠食者

頂級掠食者（粵拼：ding2 kap1 leok6 sik6 ze2；英文：apex predator），又有叫頂級獵食者，係指喺生活範圍嘅食物鏈入面位處最高級嘅獵食性物種－佢哋可以獵食周圍環境入面嘅物種，但冇第啲物種能夠獵食佢哋。
例如狼就係一種頂級掠食者－好多時喺成個生態系統裏面，得狼捕食第啲動物，冇第啲動物捕食佢哋。
頂底

喺女同性戀亞文化中，「頂」（T、Butch）、「底」（P、Femme）係用來賦予或承認男性化、女性化身份同其相關特徵、行為、風格、自我認知等嘅術語。呢啲術語係喺20世紀嘅女同性戀群體中創立嘅，呢個概念被叫做「組織性關係、性別認同仲有性向認同嘅方式」。同時「頂底」唔係女同性戀角色分類嘅唯一形式，因為有好多女性介於兩者之間，亦即係「唔分」（H、Versatile）。
頂毛石南屬

頂毛石南屬（學名：Acrotriche）係杜鵑花目杜鵑花科嘅一個屬。
頂濃火酒

頂濃火酒（英文alcohol）係酒水一種。
頂接鼓藻屬

頂接鼓藻屬（學名：Spondylosium）係車軸藻門鼓藻科嘅一個屬。
頂級域名

頂級域名係最頂層嘅域名，通常係表達用域名嘅網站性質，譬如.com、.org、.net。
高野山大學

高野山大學係日本和歌山縣高野山一間私立大學，1926年創校。
高野直子

高野直子 ，係日本嘅一個女藝人同埋配音員。
高部愛

高部愛 ，係日本嘅一個女藝人同埋配音員。
高部聖

高部聖（1982年5月9號—）係日本足球員，司職前鋒，效力過東京綠茵。
高野光司

高野光司（1992年12月23號—）係日本足球員，司職後衞，效力過東京綠茵，北九州向日葵，町田澤維亞，沼津青藍，及鹿兒島聯。
高野純一

高野純一（1992年1月21號—）係日本足球員，司職守門員，效力過FC琉球。
高郵

高郵係中國江蘇揚州一個縣級市，總面積1967平方公里，人口83萬。
高野山

高野山（粵拼：gou1 je5 saan1；日文：高野山(Kōya san)）係日本和歌山縣一座山，亦係日本佛教真言宗聖地金剛峯寺嘅所在地。
高野美臣

高野美臣（1987年5月25號—）係日本足球員，司職中場，效力TDK。
高野耕平

高野耕平（1985年4月3號—）係日本足球員，司職後衞，效力過長野帕塞羅。
駱勇

駱勇係香港親中派政治人物。

政治立場
佢係香港親中派嘅成員，主張香港融入大灣區發展。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
駱克道體育館

駱克道體育館，香港室內體育館之一，喺灣仔軒尼詩道二百二十五號駱克道市政大廈十一樓，英文叫Lockhart Road Sports Centre。行政上歸灣仔區。設施有籃球場、排球場、羽毛球場、壁球場、乒乓球檯、活動室、健身室。
駱克道

駱克道（英文：Lockhart Road）係香港灣仔到銅鑼灣一條馬路，由灣仔軍器廠街開始，去到銅鑼灣東角道。街名係嚟自前香港輔政司駱克。
駱克道市政大廈

駱克道市政大廈（英文：Lockhart Road Municipal Services Building）係香港一棟市政大廈，晌香港島灣仔軒尼詩道225號，高11層，晌1987年3月起好。市政大廈入面有街市、熟食中心、公共圖書館同體育館。
駱克道公共圖書館

駱克道公共圖書館（英文：Lockhart Road Public Library）係一間喺香港灣仔嘅公共圖書館。康樂及文化事務署管理，喺香港灣仔軒尼詩道225號駱克道市政大廈4至5樓，灣仔區三間圖書館之一（香港中央圖書館，黃泥涌公共圖書館）。
駱克駅

駱克駅（L' Hart）係香港銅鑼灣一座寫字樓，嚮駱克道487至489號。
駱克駅嚮2008年起好，高26層，係座銀座式商廈，入面全部都係舖頭，有2部𨋢。
2017年7月，林子峰以9.65億港元嚮鎮科集團手上買入駱克駅，2018年5月招標放售。
駱惠寧

駱惠寧（簡化字：骆惠宁，1954年10月5號—）係中國共產黨黨員，中央人民政府駐香港特別行政區聯絡辦公室前主任。

美國制裁
2020年8月7號，美國財政部宣佈制裁十一位破壞香港自治嘅官員，其中就有駱惠寧。
鎌倉

鎌倉（かまくら）係日本神奈川縣一市，人口約莫17萬。
鶴岡八幡宮
鎌倉大佛
建長寺
長谷寺
鎌倉宮
鍾麗緹

鍾麗緹（Christy Chung，1970年9月19號—），係香港電影演員，加拿大滿地可出世，阿爸係唐人，阿媽係越南人。佢響魁北克大學畢業後到香港參加國際華裔小姐，贏到冠軍後做電影演員。
鍾麗慧

鍾麗慧（Cheng Li Hui，1976年—）係星加坡商人同埋前政治人物，佢曾經係人民行動黨成員。 2015年，佢首次出選新加坡大選，出戰淡濱尼集選區並成功當選。

個人生活
佢早年喺武吉班讓政府中學讀書，喺新加坡國立大學攞到文學士嘅學位畢業，然後喺澳洲麥覺理大學攞到應用金融學碩士。佢係新加坡海陸控股創辦人兼行政主席 Cheng Buck Poh嘅女。
鎂嘅同位素

鎂有22個同位素，其中3個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鎅手

鎅手（粵拼：gaai3 sau2）或者𠝹手，書面語叫割腕、割脈，係割斷手腕嘅動脈，好多時最後都會失血過多死亡，通常係自殺行為。
鎅木廠

鎅木廠，又叫鋸木廠，係將樹鎅成木材嘅設施。
黑煞星勇戰群魔

《黑煞星勇戰群魔》又譯《游俠蕩寇誌》，係套意大利嘅電影，喺1966年上畫。呢套戲嘅主角係法蘭高尼路。成套戲加埋長90 分鐘。
黑熊Bobo

BoBo（1983年—2018年11月20號）係一隻喺澳門二龍喉公園生活咗三十幾年嘅亞洲黑熊，1985年本來喺食肆要俾人食落肚，好彩最後俾人救番出嚟，之後送咗去二龍喉公園。佢喺2018年健康狀況轉差，最後喺2018年11月20號朝早11點過身。BoBo嘅離開令好多澳門人唔捨得，因為佢陪咗澳門三十幾年，睇住澳門嘅繁榮興衰，但係澳門民政總署喺Bobo過身後諗住將BoBo造成標本，令唔少市民反對。12月1號晏晝，澳門嘅7個動保團體蒞到公園，收集簽名，反對將BoBo整成標本。
黑牙棘茄魚

黑牙棘茄魚（學名：Halicmetus niger）係棘茄魚科牙棘茄魚屬嘅其中一個種。
黑潮

黑潮，又叫日本海流、日本暖流，係西北太平洋其中一股洋流，喺日本列島東南岸由西南向東北方向流動。
黑澤朋世

黑澤朋世 ，係日本嘅一個女藝人同埋配音員。
黑瀨優子

黑瀨優子 ，係日本嘅一個女藝人同埋配音員。
黑海艦隊

黑海艦隊 (俄文：Черноморский флот，拉丁化：Chernomorskiy flot) 係俄羅斯軍隊喺黑海嘅主要海軍艦隊，係俄羅斯南部軍區嘅重要部隊之一。艦隊嘅行動範圍主要都係喺黑海附近，但係有時亦會喺其他地方做巡邏，例如地中海或者亞速海。

歷史
喺1783年，普譚金將軍為咗管治俄國南部而劃一個新嘅部門，黑海艦隊正式成立。到1918年，喺蘇俄控制咗黑海附近地區嘅時候，同時亦都控制埋隊艦隊。喺1922年蘇聯成立嘅時候，黑海艦隊正式成為咗蘇聯紅軍嘅一部分。到1991年蘇聯解體，黑海艦隊嘅船喺俄羅斯同烏克蘭之間瓜分咗，俄羅斯攞到82%，而烏克蘭就攞到其餘嗰18%。

俄烏戰爭
喺2014年俄烏戰爭爆發，特別自從俄羅斯入侵烏克蘭之後，黑海艦隊冇咗唔少船。其中最明顯嘅係莫斯科號喺2022年4月畀烏克蘭嘅軍隊射沉咗。除此之外，烏克蘭軍隊亦喺2023年9月射爛咗黑海艦隊喺塞凡堡嘅基地。烏克蘭代表聲稱佢哋已經成功打冧咗黑海艦隊嘅大約 1/3。

總部
自從俄羅斯喺2014年嘅克里米亞危機吞并克里米亞以嚟，黑海艦隊嘅總部一直都係喺塞凡堡。當然，黑海艦隊亦喺其他城市有船泊住，包括費奧多西亞 、新羅西斯克、同埋塔甘羅格等等。
黑煙通

黑煙通係太古洋行經營來往香港、中國同南洋沿岸嘅輪船航綫。黑煙通同佢代理嘅藍煙通遠航分開，所以係太古黑煙通。
黃欣

黃欣（英文名：Lena Wong，1983年11月3號—），原名黃卓慧（英文名：Helena Wong），係香港藝員，第20期無綫電視藝員訓練班畢業藝人，同屆畢業嘅藝人重有謝珊珊、謝兆韵、孫慧雪。

簡介
黃卓慧入行前係模特兒，入行後就做咗綜藝節目《美女廚房》嘅助手「粉」，另外佢做過《志雲飯局》助手。2009年3月約滿無綫電視後，佢轉投新公司Starworks。2012年轉投王維基旗下嘅香港電視網絡，到2014年中約滿離開。2014年底重返無綫電視，2024年再度離巢。
黃正利

黃正利，係大韓民國嘅一個男藝人同埋演員。
黃正男

黃正男係台灣已故嘅政治人物，佢係民進黨創黨成員，有「柔道男」嘅綽號，連續十次當選議員。佢十七歲開始練柔道，曾經係柔道國手，參加亞洲錦標賽等國際賽事，為國家爭光。
2015年12月15日，黃正男因為肝腫瘤轉移到肺部而過世，享年七十五歲。

早年生涯
黃正男早年參與黨外運動，曾擔任三屆民進黨嘉義市黨部主委，自稱係一個「民主老兵」。
佢二十六歲嘅時候已經成為嘉義市民代表，之後當選兩屆嘉義縣議員（當時嘉義市還未升格為直轄市），接著又當選八屆嘉義市議員，共計四十六年嘅從政生涯。

家庭
佢嘅女黃露慧同埋佢個仔黃大祐都有從政，而家分別係嘉義市東區同西區嘅市議員。
黃正音

黃正音，係大韓民國嘅一個女藝人同埋歌手。
黃毅進

黃毅進（James Wong，1991年4月27號—），係前香港無綫電視部頭合約男藝員，2017年曾經改為經理人合約，透過第26期無綫電視藝員訓練班入行，而家主要拍電視劇。
關喬昌

關喬昌（1801年—1860年），號林官（Lam Qua），亦寫啉呱，係大清受過西洋畫訓練嘅畫師，來自廣東。佢亦係第一位華人人像畫家響西方展覽，響醫學醫都好出名。佢響廣州十三行度有畫室。
1820年代，佢同錢納利拜師學畫。錢納利係當時第一位英國畫家住響中國。林官之後就慢慢出名，尤其係西洋人像畫。錢納利亦都同佢同佢細路庭官，即係關聯昌，畫咗幅畫。不過到最後，錢納利同林官反面，因為林官賣畫平過佢，同佢搶生意。
1836年到1855年之間，林官同醫生Peter Parker畫病人畫。林官畫咗好多腫瘤同畸型病態。響耶魯大學醫學圖畫館，就有好多佢呢系列嘅作品。
關品方

關品方，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
關可臨

關可臨，JP（英文：Michael Kwan Ke-lin），香港政府首長級公務員，職級係首長級丙級政務官，現任屯門民政事務專員。關可臨早年喺美國讀書，喺聖克拉拉大學攞到哲學系學位，佢返港之後做過記者，2005年1月至2006年4月喺大公報任職，之後跳槽到now寬頻電視新聞。關可臨喺2007年加入香港政府做政務主任，獲派到教育局出任助理秘書長，專責香港私立大學事項。佢喺2009年轉到旅遊事務署任職，曾經代表港府出席國際合作會議同展覽，喺2012年再轉到民政事務局，協助首席助理秘書長馮雅慧改革免費法律諮詢服務。佢曾經喺2015年至2019年出任香港駐紐約經濟貿易辦事處副處長，並且喺哥倫比亞大學完成公共行政碩士課程。關可臨喺2023年6月26號獲港府委任做屯門民政事務專員，並喺同月30號出任官守太平紳士。
關塚隆

關塚隆（1960年10月26號—）係退役日本足球員，教練，執教過鹿島鹿角，川崎前鋒，日本23歲以下足球代表隊，磐田山葉，及千葉JEF聯。
點數卡

點數卡（game time card）係網上遊戲常見嘅一種搵錢方法，指玩家畀咗一次錢之後會得到若干量嘅點數，點數會隨住玩嘅時數下降，所以玩家要每玩若干個鐘頭就畀一次錢。
點燈

點燈係中國華南鄉村過年傳統習俗，每年農曆正月（約莫元宵前後），鄉民都會喺祠堂、神廳或者神壇舉行點着燈籠嘅儀式，慶祝過去一年出世嘅男丁，嗰年有幾多男丁出世就點幾多個燈籠。
點相

《點相》（Your Face Your Fate）係香港電視娛樂製作嘅玄學資訊節目系列，會請唔同嘉賓上去討論佢哋嘅人生問題同困難，再由玄學師傅睇面相同手相去幫佢哋化解。節目總共有三輯常規版同一個新春特輯篇。

各輯簡介
第一輯喺2019年4月8號到4月26號逢禮拜一到五22:30-23:00喺ViuTV播，由英健朗（小占）、陳柏寧（利君牙）、柯翠婷（盤菜瑩子）同玄學師傅皓云主持。節目突破傳統玄學資訊節目嘅特質，特意邀請年輕、「敢講」嘅命理專家皓云師傅做其中一位主持；而節目亦就「面相」、「長相」、「全相」同「骨相」四大相學概念，每集就唔同年齡層嘅香港人會遇到嘅問題一一「拆解」。
第二輯叫《點相 II 破局》（Your Face Your Fate II），喺2019年7月21號到10月20號逢禮拜日21:30-22:30喺ViuTV播，主持陣容包括第一輯主持再加黃冠斌。呢輯節目用唔同困局做主題，教觀眾點樣破解困局。
2020年推出新春特輯篇叫《鼠年行運要點相》（Year Of The Rat - Your Face Your Fate），喺2020年1月18號到1月25號逢禮拜六20:30-21:30喺ViuTV播，主持陣容沿用第一輯主持。節目內容環繞2020年鼠年運情。
第三輯叫《點相 III 先機算》（Your Face Your Fate III），喺2020年4月13號到5月1號逢禮拜一到五23:00-23:30喺ViuTV播，主持陣容大致沿用第一輯主持，但由李蔓瑩取代咗柯翠婷。呢輯節目本嚟同上兩輯一樣公開招募現場觀眾，不過節目開拍嗰陣撞正武漢肺炎疫情，最後改用ViuTV藝員同一啲模特兒做現場觀眾。節目用唔同身體部位做主題。

節目調動
第一輯
2019年4月15號：由於播《金像璀璨一夜》，所以停播一次。
第二輯
2019年7月21號：由於臨時做新聞直播，節目喺22:20暫停，並喺深夜01:05-01:15播返未播完部份。
2019年7月28號：由於臨時做新聞直播，所以停播一次。
點擊化學

點擊化學（英文：click chemistry）係化學嘅一門，屬化學合成，專門研究生物相容嘅細分子嘅一類化學反應。
點新聞

《點新聞》（英文：Dot Dot News）係一間總部位於香港，喺2016年開設，親中派香港大公文匯傳媒集團旗下嘅網上媒體   。
《點新聞》被部分網民指多次製造同散播針對假新聞，被一啲民主派人士批評，曾經被點新聞抹黑嘅美國駐港澳總領事館亦批評過佢哋散佈虛假消息，又曾經多次盜取其他媒體採訪材料被譴責。 2019年9月，《點新聞》嘅Facebook專頁因為「內容散播仇恨，存在謠言」而被刪除 ，《點新聞》就話Facebook咁做係打壓佢哋嘅新聞自由同政治處理 。

同中聯辦嘅關係
點新聞係《大公報》同《文匯報》兩間親中媒體合併為香港大公文匯傳媒集團之後，成立嘅業務，而香港大公文匯傳媒集團本身亦係中聯辦旗下，而集團本身就曾經評價《點新聞》係一個直秉承愛國愛港、求真求實理念嘅香港媒體 。
2016年8月，香港政治組織本土民主前線發言人梁天琦被《大公報》一名姓盧記者追訪同跟蹤，二人喺港鐵太古站發生爭執，雙方互相拉扯同打鬥，相關影片引起外界關注 。 8月14日晚，《點新聞》喺自己嘅Facebook專頁以「還原真相」為題發表文章，指梁天琦「涉惡意打記者」，內容話《大公報》一名姓盧記者當時接觸梁天琦，希望梁天琦對即將發表、關於梁天琦嘅獨家報道作出回應，但係被梁天琦施襲，仲附上咗當時二人打鬥嘅照片。相關文章隨即被《文匯報》Facebook專頁轉載 。

攞以死抗命嘅抗爭者散播謠言抹黑鄺俊宇
2019年6月反對逃犯條例修訂風波期間，香港社運人士梁凌傑喺6月16號遊行前夕，喺金鐘太古廣場高處掛上標語示威，後從高處墮下，經搶救不治，終年35歲。《點新聞》就聲稱引述網民爆料報道，聲稱死者牽涉幾單案件，出事前同鄺俊宇討論過數問題，又話佢危站高處係因為立法會議員鄺俊宇畀錢，仲話鄺俊宇喺現場叫佢等媒體嚟到後再跳上氣靜墊予資助。最後報道仲話梁凌傑墮樓後，鄺俊宇就馬上離開  。
鄺俊宇當晚發表發聲明嚴厲否認呢個指控，佢表示當時佢三次向警方要求進入封鎖區但都被拒絕，只能夠喺對面街向梁凌傑喊話，警察當時又聲稱唔需要亦唔容許鄺俊宇幫手。鄺俊宇批評《點新聞》嘅行為係踩著死者屍體去作新聞，形容《點新聞》行為卑鄙、可恥、違反做人嘅基本道德。佢亦表示打算就相關報導採取法律行動 。相關報導後來喺《點新聞》網站同Facebook專頁已經搵唔到  。

抹黑《蘋果日報》刪片
2019年6月21號，《點新聞》以「暴徒圍毆警員片曝光《毒果》急刪片」為標題，報導《蘋果日報》拍攝嘅6月12號反對逃犯條例修訂草案示威嘅影片入面，影到示威者打警員，但《蘋果日報》為咗隱瞞真相將影片刪除。專門揭發假消息嘅Facebook專頁求驗傳媒就踢爆，話個段片其實係來自6月9號嘅遊行示威，而唔係6月12號嘅遊行示威，求驗傳媒批評相關人士唔單止盜取其他人嘅影片，仲搞錯埋日期；此外，求驗傳媒亦指出相關影片一直喺《蘋果日報》網站，亦冇證據證明《蘋果日報》曾經將影片刪除，批評《點新聞》「再一次愧對『新聞』兩字」。《蘋果日報》就發出嚴正聲明批評《點新聞》抹黑，又指有關影片顯示嘅係警員同市民拉扯後倒地糾纏嘅畫面。

武漢肺炎期間抹黑美國駐港總領事館
喺武漢肺炎期間，美國駐港澳總領事館有兩名職員確診，之後總領事館宣布停止總領事館服務兩日作深層清潔。不過，點新聞就作出「獨家」報道，聲稱收到「政府可靠消息人士」嘅消息，話佢哋兩個以外交豁免權為由拒絕隔離，仍然喺社區遊走同埋喺領事館返工。多個親中派政黨，包括工聯會、民建聯亦隨即「配合」，透過記者會同示威聲討。
之後美國駐港領事館發表聲明，高調反駁有關嘅報道，又不點名批評由北京中央政府控制嘅傳媒，喺呢件事上面散發虛假消息，又表明們反對點新聞喺重大嘅公共健康議題散佈虛假消息。之後特首林鄭月娥回應事件亦確認，嗰兩個職員已經入院接受隔離。

《國安法》案件審訊偷拍《獨立媒體》記者電腦
喺2021年7月27號，首宗《國安法》案件裁決，一名點新聞記者喺聆訊期間拍攝獨立媒體記者電腦，獨立媒體記者之後同嗰個記者交涉，點新聞記者聲稱影相係為咗確認當時自己前面一個男士係咪佢喺《文匯報》嘅同事，又聲稱自己第一次嚟法庭，唔知道唔可以影相。

2021年香港選舉委員會界別分組選舉 ‎民調造假
喺2021年9月23號，點新聞進行網上民調，問及公眾對選舉嘅睇法，又聲稱超過95%網民正面評價呢次選舉。但係選項入面除咗一個『其他』之外，其他選項都係正面評價嘅選項，結果被香港民意研究所嘅鍾劍華教授喺社交媒體質疑。鍾劍華又話，香港民意研究所絕對唔會做啲咁嘅民調。

多次盜取其他媒體採訪材料
《點新聞》試過唔止一其他媒體嘅採訪材料。除咗喺反送中運動期間，喺2022年1月，英國曼徹斯特有香港人發起人鏈聲援新聞自由活動，FreeHKMedia記者喺直播期間拍到人鏈尾聲有中國人騷擾和平活動嘅人士。之後，《點新聞》喺社交媒體上載一段自稱「獨家」片段《無懼竄英黑暴襲擊辱罵 愛國女生勇敢發聲斥「港獨」：我絕對不允許你分裂我的國家》，當中大概30%嘅內容都係來自FreeHKMedia嘅直播片段。之後，FreeHKMedia發譴責聲明，指《點新聞》鼠竊狗偷扮獨家行為卑劣。
點積

點積（英文：dot product），又叫純量積（scalar product），係線性代數入面兩個向量上嘅函數返回一個純量嘅二元運算，同外積相對。

定義
有一支向量 ，一支向量 ，假設佢哋交角係 ，咁佢哋嘅內積就定義做 ，當中  表示向量嘅強度。
麥斯·曉姆斯

麥斯·曉姆斯（德文：Mats Hummels，1988年12月16號—）係一個德國足球員，司職後衛，而家效力緊德甲球會多蒙特。

攞過嘅獎
呢節要加長。
龍蟠苑

龍蟠苑係香港嘅一個居者有其屋屋苑，喺九龍鑽石山龍蟠街8號，一共有7座樓，1987年入伙。呢個屋苑喺居者有其屋第八期乙、第十三期甲開賣，嗰時嘅開賣價介乎港幣$154,600 - $1,000,700。
龍蝦仔

龍蝦仔（Crayfish），又叫小龍蝦、淡水龍蝦，係十足目下面一類淡水蝦。呢隻品種個樣似海螯蝦多過似龍蝦。
龍蝦灣石刻

龍蝦灣石刻係香港史前時期嘅石刻，喺新界西貢區清水灣半島龍蝦灣，喺1983年被評為香港法定古蹟。
龍蝦灣石刻喺1978年俾一班遠足人士發現。石刻喺一塊向東嘅岩石面上面，圖紋呈飄忽嘅幾何形狀，有部份現出鳥獸同眼睛嘅圖案。因為久經風化，圖紋已極之模糊。
然而，有啲學者認為呢啲圖紋純粹只係天然侵蝕所做成，爭論到而家都未完。
龍蝦灣

龍蝦灣（英文：Lung Ha Wan），係香港新界西貢區一個海灣，喺清水灣半島東北、清水灣郊野公園北面。嗰度有個史前古蹟龍蝦灣石刻，亦有一條龍蝦灣郊遊徑穿過郊野公園。
龍蟠街

龍蟠街（英文：Lung Poon Street）係香港九龍黃大仙區鑽石山嘅一條路，連住鳳德道同大磡道，長0.2公里。個名嚟自龍蟠苑。
龍蝦伊麪

龍蝦伊麪係香港一道海鮮麪食，令伊麪都充滿海鮮味。又叫「伊麪燴龍蝦」。亦有食肆將龍蝦起肉做成龍蝦球，又叫「伊麪燴龍蝦球」。
香港嘅龍蝦伊麪主要分做兩大種類：用上湯燴或者用芝士汁燴。

做法
燒滾水，將麪煮軟，撈起備用。
洗淨蝦、剝殼、去腸，備用。
用牛油燒熱鑊，落蒜茸炒香，將蝦煎熟，夾起。
同一油鑊，放入雞湯、水、奶，煮滾，逐片加入車打芝士，落埋鹽、糖同胡椒粉調味，最後逐少加入生粉水至醬汁稠身。
用醬拌麪，放啲蝦上面。
龍蝦米多

龍蝦米多（Homard Thermidor），又叫法式焗龍蝦，係種法國菜式，將龍蝦開邊，面頭放芝士同干邑整嘅醬汁攞去焗。
龍蝦

龍蝦（學名：Palinuridae）係甲殼亞門十足目無螯亞目中嘅一個科，佢大概有45個品種。
同龍蝦科最接近嘅係蟬蝦科，兩者同屬無螯下目。屬於龍蝦科嘅屬包括真龍蝦屬、岩龍蝦屬、脊龍蝦屬同龍蝦屬。
龍蝦可以食，係經濟上重要嘅食物資源。龍蝦係巴哈馬最重要嘅出口嘢食。

特徵
雖然喺外形上龍蝦同海螯蝦非常類似，兩者都有堅硬嘅盔甲同外骨骼，但實際上呢兩個科嘅動物無親緣關係。兩者嘅最大嘅分別係，龍蝦嘅觸角好長、比較粗而且多刺，而且龍蝦無螯。海螯蝦嘅觸角就細得多，喺佢前三對腳上形成螯，尤其第一對特別大。

分佈
龍蝦生活喺溫暖海域度，例如加勒比海、地中海、南非，尤其喺澳洲同亞洲附近嘅海域。佢哋鍾意生活喺岩石同珊瑚礁嘅縫隙之中。

習性
龍蝦只喺夜間活動，食物包括蝸牛、貝殼、螃蟹、海膽、殘屍等。有時佢哋會成群結隊喺海底遷徙。佢哋可以通過觸角同外骨骼之間嘅摩擦發出一種尖銳嘅摩擦音，去嚇天敵。
一般龍蝦有群聚嘅習性。最近研究發現健康嘅龍蝦會避開被寄生蟲侵擾嘅龍蝦。

海鮮嘢食
就食用價值嚟講，最有意義嘅龍蝦係龍蝦屬中嘅大龍蝦例如中國南海龍蝦（Palinurus versicolor）。呢啲龍蝦嘅最長可達30至45厘米（唔計觸角），最重可達5千克。
活龍蝦嘅尾部必須稍微捲起，假如條尾係直嘅嘅話，燒熟咗啲肉就唔好食。一般龍蝦嘅肉比海螯蝦嘅乾，而且營養價值更高，除咗有豐富嘅蛋白質，重含有維他命B12同鋅。燒熟後龍蝦會變紅。
龍蝦肉係美味嘅嘢食，製法係可以白灼、芝士焗，係中國大陸名菜。喺中國大陸南方沿海亦經常用鮮活嘅龍蝦切片後生吃，稱為「刺身」。廣式海鮮有「龍蝦三吃」一講，即龍蝦肉分別生食同熟食，用龍蝦頭同外殼熬粥。大龍蝦嘅價格相當高昂，即使喺沿海城市，售價往往亦達到幾千蚊人民幣。部份廚師喺煮熟龍蝦前用Crustastun電死減少佢痛苦。
除咗大龍蝦之外，用嚟食嘅重有小龍蝦，一般係河鮮，佢重量同體積遠遠細過大龍蝦，價錢亦較平。
默片

默片係世界電影歷史之中最早期嘅出品，有嘢睇冇聲。默片只有光同埋影，影像係黑、白、唔同層次嘅灰，內容係風景片、差里時代滑稽笑片、《火車到站》（法文：L'Arrivée d'un train en gare de La Ciotat）等。
為咗令觀眾更加容易明白，作者會幫默片加上插卡字幕、樂隊配樂，最有特色嘅係解畫佬，佢嚮戲院現場同步解說默片內容、劇情發展。
默恩呂克

默恩呂克（瑞典文：Mölnlycke），係瑞典西約塔蘭海呂達嘅一個城鎮，喺大哥德堡週邊地區，2010年人口有15,608人。
默茲

默茲（法文：Meuse）係法國大東部其中一個省，編號55，首府巴勒迪克。
默拉皮火山

默拉皮火山係印尼爪哇嘅一座火山，距離日惹28公里，海拔高度2,930米。
默書

默書係語文嘅教學方法，主要用嚟訓練學生聽發音同埋寫啱字，分做讀默同背默兩種。讀默就畀學生聽一句寫一句；背默就要學生預先記熟一段字，之後無任何提示下寫返出嚟。
默勒魯姆斯達爾

默勒魯姆斯達爾（挪威文：Møre og Romsdal）係挪威嘅郡，首府莫爾德。
默西

默西（英文：Merseyside），又譯默西塞特，係英國英倫西北部一郡，常住人口140萬人，郡內最大城市為利物浦(Liverpool)。
高拔

高拔（英文：Colbert County）係喺美國阿拉巴馬州嘅一個縣。
高拿仙歷

高拿仙歷（粵拼：gou1 naa4 sin1 lik6，波斯尼亞文：Sead Kolašinac，1993年6月20號—）係個波斯尼亞足球員，司職左後衛，而家由英超球會阿仙奴外借去母會史浩克04。
高敏堅

高敏堅，香港親中派政治人物兼商界人士，裕東國際集團有限公司董事長、英特韋特公司董事長。

選舉經歷
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。
高敞

高敞（韓文：고창군／高敞郡 Gochang gun */?）係大韓民國全羅北道嘅一個郡。
高敞、和順、江華支石墓址群

高敞、和順、江華支石墓址群係個喺韓國嘅世界遺產，登錄喺聯合國教科文組織嘅世界遺產名錄。
電子遊戲設計

電子遊戲設計（粵拼：din6 zi2 jau4 hei3 cit3 gai3；英文：video game design）係遊戲設計下嘅一個子領域，研究點設計電子遊戲。
電子遊戲重製

電子遊戲重製（video game remake）指將一隻打前嘅電子遊戲重新整過，喺畫質等方面作出更新，並且作為一隻新遊戲賣。一隻重製嘅遊戲好多時會為咗吸引玩家而增加少量額外嘅內容。
電子零件

電子零件係由電子元件（英文：Electronic component）組成。電子零件例子包括：放大器、無線電接收機、振盪器咁。而電子元件就係簡單啲嘅封裝，好似電阻器、電容器、電晶體、二極管咁，複雜啲嘅封裝，好似：集成電路（運算放大器、排阻、邏輯門咁。
電子遊戲類型

電子遊戲類型（粵拼：din6 zi2 jau4 hei3 leoi6 jing4；英文：video game genres）係指對電子遊戲分類嘅一套方法，通常都係用玩法嚟分，而唔係按平台嚟分嘅。
粵語維基百科嘅電子遊戲類型一覽有一覽式噉列出晒啲電子遊戲類型。

概論
睇埋：電子遊戲
電子遊戲類型嘅分法一般都係睇玩法，而唔係故仔內容，每個類型嘅電子遊戲喺規則上都有某啲共通點，所以玩起上嚟會相似，例如一款射擊遊戲定義上實會要玩家用一啲長距離武器殺敵，而喺美學設計上，把長距離武器可以設計成弓箭噉嘅樣又得，科幻入面常見嘅激光武器又得。主要類型包括動作遊戲、戰略遊戲、冒險遊戲、角色扮演同模擬遊戲等。呢啲分類大多數都係喺發展過程當中約定俗成，並冇一套統一標準。

大類
動作遊戲
戰略遊戲
RPG
模擬遊戲
... 等等。

心理
電子遊戲類型可以影響玩家嘅行為：例如有研究就試過用眼動追蹤（認知科學上一種用嚟量度受試者眼點郁嘅方法）嚟監察住玩家打機嗰陣對眼點郁，發現喺玩第一人稱射擊遊戲嗰時，玩家傾向望實畫面中間，而喺玩動作冒險遊戲嗰時，玩家就傾向周圍望，望勻嗮成個畫面。
電子鋼琴

電子鋼琴（英文：electronic piano）係一種設計用嚟模擬鋼琴、古鍵琴、風琴音色嘅鍵盤樂器，使用模擬電路進行運作。電子鋼琴工作原理類似模擬合成器，利用電子振盪器嚟發出聲音。
青藤

青藤（粵拼：cing1 tang4；學名：Illigera celebica），廣西地區嗌大青藤，係蓮葉桐科青藤屬嘅常綠藤本植物，而家喺中國廣東、海南、廣西、越南、泰國、柬埔寨、菲律賓、印尼，馬來西亞地區都搵到。
佢亦係華南常見嘅藤本植物。
青蛙王子

《青蛙王子》（粵拼：cing1 waa1 wong4 zi2；英文：The Frog Prince）係一個好出名嘅童話故事。個故仔响 1812 年畀格林兄弟收錄咗入《格林童話》裏面，而且仲係成本書第一個故事。
呢個故仔响德文入面個名叫 Der Froschkönig oder der eiserne Heinrich—呢個名意思係青蛙王或者鐵亨利噉解。

劇情
《青蛙王子》嘅劇情大綱如下。
好耐好耐以前有位小公主，响國王咁多個女當中，佢係年紀最細同時亦係生得最可人嘅。小公主有一個金波，得閒最鍾意就係攞住個金波玩拋接。有一日，小公主帶住金波去城堡附近嘅樹林玩。正當佢响個井隔離玩拋接玩到興高采烈之際，一個唔覺意就畀個波跌咗落井。公主諗住今次個波執唔返，就開始喊起上嚟。點知响呢個時候，有一隻青蛙出現响佢面前。
「公主，我可以幫你執返個波上嚟，但係我有個條件。」
「你幫我執返個波啦。我畀我粒寶石你吖，或者要我畀頂皇冠你都得。」
「我唔想要寶石或者皇冠。我想你同我做朋友，同我一齊食飯，仲要畀我睏响你張床上面。」
小公主諗都唔諗就應承咗青蛙嘅要求。青蛙二話不說，即刻跳咗落個井裏面，執返個波上嚟。不過小公主一攞返個波，就嗱嗱臨跑返城堡，仲完全忽略青蛙。
青蛙唔肯放棄。佢响晚飯時間走去城堡敲門，仲同國王講晒成件事嘅經過。國王認為自己個女唔守承諾係唔啱嘅，於是就下令叫小公主同青蛙做朋友，要小公主同青蛙同檯用餐。小公主呢餐食得好唔滋味—佢心入面覺得青蛙係一種好核突嘅生物。
食完嘢之後，青蛙就話覺得眼睏，話想睏吓小公主嗰張又軟又舒服嘅床。小公主即場打咗個冷震，唔想畀一隻凍冰冰濕立立嘅核突青蛙睏自己張床，於是佢就將青蛙擺响床最角落頭嗰個位，佢自己就睏另一邊。青蛙跟住就講：
「畀我睏响你隔離個位。否則我就話畀你父皇知。」
小公主嬲起上嚟，就一嘢捉實青蛙，再出盡全身嘅力將青蛙掟向牆度。
「衰青蛙，睇你肯收聲未。」
點知响呢個時候，青蛙變咗做一位英俊嘅王子。小公主一眼就鍾意咗佢。原來王子畀女巫詛咒變咗青蛙，小公主此舉幫佢解開咗詛咒。王子然後仲話第二日會有人嚟接佢，想請公主跟佢去佢嘅王國玩。
到咗第二日，真係有架馬車嚟咗城堡。坐住架馬車嚟接王子嘅係忠誠亨利（Heinrich）。王子被變成青蛙嘅時候，亨利响自己心口綁咗三條鐵帶抵禦心入面嘅苦痛。亨利接王子同小公主上馬車，架馬車一路行，途中亨利心口嘅鐵帶一路慢慢斷咗，反映亨利個心唔再感受到苦痛。
到咗最後，王子同公主結婚，大團圓結局。

版本
有好多創作品都有由呢個故仔度取材，例子可以睇吓迪士尼嘅《公主與青蛙》（2009）。
有好多版本話公主係惜咗青蛙一啖，先至令青蛙變成王子。到咗廿一世紀初，啲人講故仔嗰陣一般都比較偏向講「公主惜青蛙一啖令佢變王子」多過「公主對青蛙施以暴力令佢變王子」。
青蓮臺

青蓮臺（英文：Ching Lin Terrace），係香港堅尼地城一條馬路，亦係西環七臺其中一個。
青蘋果樂園

《青蘋果樂園》係由丁曉雯填詞，Jimmy Johnson作曲，小虎隊演唱。呢隻歌收錄喺《新年快樂》專輯入面。

簡介
隻歌改編自少年隊《What's your name?（日文：What's your name?）》，而粵語版係草蜢《滿身火燙的女人》。
青蘿嶂

青蘿嶂（粵拼：cing1 lo4 zoeng3）係中國廣東廣州嘅山，喺番禺沙灣街道嘅滴水岩森林公園西北，海拔淨得198.2m。
佢亦係番禺第三高嘅山，入面有古烽火台同鹿洞。
相傳呢座山喺4000年前係古海灣嘅島。後嚟因衝積形成珠江三角洲，個島同陸地連埋一齊，似屏障，加上隔籬有座山崗嗌「蘿山」而改成噉嘅名。
青藏鐵路

青藏鐵路係中國一條鐵路線，由青海西寧去到西藏拉薩，長1956公里，有45個車站。佢係世界海拔最高嘅鐵路。
黃爾璇

黃爾璇（1936年3月5號—2019年2月9號）係臺灣學者同政治人物，做過第1任民主進步黨祕書長，雲林縣人。

學歷
黃爾璇於台中師範學校畢業、服務小學四年後保送升學國立台灣師範大學社會教育系，之後考取該校教育研究所，就讀一年後改考國立政治大學公共行政研究所，取得該所碩士，之後又考取同校政治研究所，並獲該所政治學博士，在校期間曾經考取公費前往日本東京大學就讀。

經歷
黃爾璇擔任過小學教師、公務員，後任教東吳大學、政治作戰學校政治研究所、政治大學、國立中興大學等大學並兼任政大國際關係研究中心研究員。黃爾璇具高考教育行政同社會行政及格嘅公務人員任用資格。後於東吳大學政治系擔任專任副教授。黃爾璇雖曾具中國國民黨籍，但佢亦都係少數敢公開發表政治民主改革言論嘅學者之一，亦因此被國民黨政府列入注意對象。後嚟國民黨青工會同情治單位透過教育部迫使東吳大學校方喺政府壓力下，於1983年6月29號以當時通行嘅「不予續聘」方式解聘，被稱為東吳大學政治系事件。
黃爾璇其後參與台灣人權促進會同初期台灣教授協會嘅發起與活動，並且參與民主進步黨祕密建黨小組推動建黨工作、擔任建黨委員會執行長同政策組召集人。1986年12月民主進步黨成立時擔任建黨秘書長，連任兩屆。黃爾璇致力於民進黨黨章、黨綱嘅草擬及整合，初期黨組織殆為黃爾璇所手創。佢亦都曾經擔任《民眾日報》主筆、《自立晚報》主筆同《臺灣評論雜誌》發行人。
黃爾璇曾經協助台灣獨立建國聯盟秘密遷台，之後出任台灣獨立建國聯盟副主席；1989年黃爾璇代表民進黨參選雲林縣立法委員，落選；1992年黃爾璇出任民進黨全國不分區立法委員，並於1995年、1998年獲得連任，2001年黨內初選連任失利。黃爾璇擔任立法委員期間，曾經擔任行政院大陸委員會諮詢委員、銓敘部人事制度研究改進委員會委員同行政院政府改造諮詢委員會委員。其後，擔任過總統府人權諮詢委員會委員、台灣聯通科技董事長、台灣獨立建國聯盟《共和國雜誌》發行人。
2019年2月9號，黃爾璇逝世，終年82歲。
黃牛山

黃牛山（West Buffalo Hill）係香港嘅山，海拔高604米，喺沙田區同西貢區，附近範圍劃咗入馬鞍山郊野公園。
黃煦珽

黃煦珽（Zaneta Wong），係香港女模特兒，2013中華文化小姐殿軍，亦客串過唔少電影演出，2017年做埋歌手，自資出派台歌《女神BB》。佢喺澳洲Curtin University of Technology畢業，主修會計。
黃燦盛

黃燦盛（1990年2月11號—）係大韓民國嘅一個男藝人同埋歌手。
黃牛

黃牛係種牛，目前地球上有超過13億隻，為人類提供大量嘅牛肉同牛奶。佢哋其實重可以分為兩大類：無肩峰嘅牛（歐洲），同有肩峰嘅「瘤牛」（印度）。前者主要喺歐洲、美洲、日本、澳洲、紐西蘭等地有繁殖市場，人類所知嘅乳牛就係屬於呢類。

生物學特徵
一般黃牛都係有角。而毛色由褐黃到黑色不等。牛有4個胃，同其他反芻動物一樣，四個胃分別係：瘤胃、網胃、重瓣胃同皺胃，當啲草喺第一個胃消化完會再返去個口再咀嚼，然後再到第二個胃，再到第三，第四，如此類推。

歷史文化
黃牛可以用嚟耕田同埋俾人食。所以養牛已經有好耐嘅歷史。據資料顯示，人類養黃牛嘅年代可以追溯到公元前7000年前嘅北希臘同印度，公元前2000年前嘅埃及同歐洲，之後到咗6500年前傳到亞洲，美洲嘅熱帶地區就只有100幾年前先至有牧牛文化。
所有牛嘅祖先，叫原牛，佢哋因森林棲地不斷縮細，歐洲貴族又將佢哋當係狩獵對象，令數量逐漸減少，最後一隻母牛喺1627年死咗之後，佢哋就絕種，冇晒喇。

食性同生態地位
牛嘅食草行為有助控制植物過度生長，而糞便就為昆蟲以至雀鳥提供食物來源。而佢哋嘅亞種亦係食肉動物（包括人類）嘅蛋白質來源。由於牧牛地方需要好大片草地，一啲農民唯有不斷伐林燒林，用嚟開闢牧地，令森林面積不斷減少。另一方面，有啲食肉動物，亦因為會捉牛嚟食，而俾農民鏟除，令佢哋瀕臨絕種。
黃熱病

黃熱病係種由病毒引起嘅急性病，病徵包括發燒、發冷、無胃口、反胃、肌肉痛同頭痛。起因主要係畀帶病毒嘅蚊叮中。
顏楚國

顏楚國係退咗休嘅香港警察，而家係香港警務處退役同僚協會嘅主席，之前做過警司，亦曾經係西九龍總區反黑組嘅總督察。2020年5月，佢喺宏力保安被宣布晉升為高級助理總經理。
佢曾經入讀過由香港管理專業協會同菲律賓太歷國立大學合辦嘅刑事司法理學士學位課程。
佢因為做警察期間不時向外對傳媒發布一啲資料，所以得到一啲傳媒嘅關注。
顏炳壽

顏炳壽（馬來話：Gan Ping Sieu，1966年4月18號—）係馬來西亞政治人，馬華公會黨員。現任馬華居鑾區會主席。佢也曾任青年及體育部副部長、馬華副總會長。喺2018年第14屆馬來西亞下議院選舉中，佢因競選宣傳睇板印有居鑾中華中學校徽引起激烈批評，最終也敗畀咗嚟自民主行動黨嘅黃書琪。同年11月4號嘅競選馬華總會長黨選佢以123票敗畀得票327張嘅亞依淡國會議員魏家祥。

競選睇板印校徽校訓惹議
2018年4月29號朝早約11嘅時候，任職居鑾中華中學那一名老師喺Facebook針對馬華居鑾國客席候選人顏炳壽一張印有鑾中校徽嘅競選宣傳看板，發表一篇「嚴正抗議」為標題嘅貼文，希望顏炳壽同其團隊冇利用鑾中名義宣傳，並呼籲候選人自重。要貼文畀轉載至社交媒體群組後，惹網民熱議，大多數網民皆譴責政治人物唔應利用學校進行宣傳。要宣傳看板喺惹咗爭議後快手遭拆下，從掛上到拆除前後唔到8個鐘。顏炳壽於當日下晝3時透過個人Facebook專頁返應該單嘢時強調，本身一直以來身為鑾中生為榮，過去都曾經通過短片，等多啲人知道母校培育人，但針對此次宣傳看板引發嘅爭議同埋人身攻擊表示遺憾。
此外，鑾中董事會於當日下晝3時緊急召開新聞發布會，表達校方立場諗嚇強調校徽係一間學校嘅註冊標誌，未經允許唔可擅自攞用，呼籲各界請勿隨意採用學校標誌做出任何宣傳。
4月30號，顏炳壽喺馬華居鑾區會召開嘅新聞發布會上針對應該爭議事件向應該校董事會同校友鄭重甘表示歉意。佢表示，身為政治義工，就喺大選期間呢，對政治工作缺乏肯定嘅敏感度，未諗到就對母校帶嚟困擾，佢對鑾中董事會同校友表示歉意。
顏炳濤

顏炳濤（Yan Bingtao，2000年2月16號—），國籍中國，喺山東淄博出世，係中國職業士碌架運動員。

簡歷
2010年，山東省士碌架錦標賽八強。
2011年4月，顏炳濤喺西安舉行嘅世創6811-標力青少年士碌架系列賽上，贏得少年組冠軍。
2011年12月，顏炳濤喺淄博市士碌架聯賽總決賽上，先後以3:2、3:1打贏山東省冠軍呂擁軍同淄博市季軍吳沖闖入決賽。喺決賽挑戰淄博市老牌冠軍尹東輝，以3:0贏咗，攞到自己嗰年第二個淄博市冠軍。
2012年12月 贏到山東省士碌架比賽青島站冠軍。
2013年，顏丙濤參加宜興世巡賽，表現突出，第一輪順利過關，第二輪1:4輸咗畀丁俊暉，完成咗世界大賽嘅首戰。
2014年11月29號，顏丙濤喺印度參加2014年IBSF世界士碌架業餘錦標賽，喺男子組嘅一場驚心動魄比賽過程中，經過15局嘅苦戰，最後以8-7險勝巴基斯坦選手默罕默德-薩賈德，第一次參賽即成功贏得冠軍，攞到由下一個賽季開始得到職業資格，以14歲零286日嘅年齡，成為咗目前最年輕嘅世界業餘錦標賽冠軍，而之前由呂昊天保持嘅參加職業賽事最年輕嘅歷史紀錄亦被取代。
2015年四川省第四屆「聖沅杯」士碌架公開賽喺成都後花園健身俱樂部結束，「2000年後」球員顏炳濤以5∶4逆轉贏咗金龍，第一次贏到本賽事嘅冠軍。

世界排名
2017年11月5號，2017年世界士碌架國際錦標賽落下大幕，士碌架世界排名再次更新，中國軍團方面，顏丙濤排名升至第37位。
2017年12月18號，2017年世界士碌架蘇格蘭公開賽喺格拉斯哥落下大幕，最新士碌架世界排名產生，中國軍團方面，顏丙濤排名第26位。
2018年3月26號，世界台聯喺官網上公佈咗威爾士公開賽後世界排名，中國軍團方面，顏丙濤排名第24位。
2018年4月8號，世界士碌架中國公開賽決賽喺北京奧體中心落下大幕，喺中國賽結束之後，新排名亦隨之產生，中國軍團方面，顏丙濤排名第23位。
顏曼莎

顏曼莎（西班牙話：Almansa /alˈmansa/），係西班牙卡斯蒂利亞-拉曼恰自治區阿爾瓦塞特省嘅一個市鎮。總面積532km², 總人口25024人（2014年），人口密度有44人/km²。
顏旭懋

顏旭懋，台灣政治人物，雲林縣議員，曾經係民進黨成員，喺2022年4月29號因為涉嫌毒品走私被開除黨籍。
顏氏

顏係唐人姓氏，喺《百家姓》裏頭排第143位。
顏料

顏料（粵拼：ngaan4 liu2，pigment），又叫色素，係一類令人睇來唔同色嘅料。有光射落佢度嗰陣，佢會吸走咁啲色嘅光，淨返反射出來嘅光，就係顏料嘅色。顏料本身唔會放光，只會反射落去嘅光。
龍亭區

龍亭區係中國河南開封一個市轄區，總面積345平方公里，人口30萬。
龍仇鳳血

《龍仇鳳血》（英文：The Eunuch），係香港無綫電視一套電視劇，喺1980年11月10號到11月21號逢禮拜一到五20:00-21:00喺翡翠台首播，長10集，由黃元申、黃杏秀、倫志文、郭鋒、關聰、夏雨、江毅、南紅、羅國維、胡美儀、艾迪主演，監製鄒世孝。主題曲《龍仇鳳血》由顧嘉煇作曲、編曲，黃霑填詞，鄭少秋主唱。故仔背景係大明嘅土木堡之變同奪門之變。
龍先生

《龍先生》（英文：Mr. Long）係2017年，由日本、香港、臺灣聯合製片嘅劇情電影。由張震、青柳翔、姚以緹、白潤音等主演，2017年2月13號喺德國柏林電影節上映。

簡介
職業殺手龍先生去到日本執行一次任務，但係事情有變之後，佢帶傷逃離到一個偏僻嘅小鎮，一個男仔畀咗水同衫佢。喺一間廢棄嘅屋裏面，龍先生開始煮簡單食物畀八歲嘅君君食。君君嘅媽媽有毒癮，並且同龍先生一樣，亦係喺台灣嚟嘅。龍先生精湛嘅廚藝技術好快喺街坊鄰里度傳開，班鄰居幫佢起咗一個車仔檔，買佢湯麵嘅人經常都排晒長龍。喺龍先生嘅幫助之下，君君嘅媽媽逐漸擺脫毒癮，似乎新嘅生活就快要嚟到。
龍出生天

《龍出生天》（英文：Daylight）係1996年上畫嘅美國災難電影，由洛高漢執導，史泰龍主演，故仔係講美國紐約曼克頓同新澤西州澤西市之間嘅水底隧道發生大爆炸，男主角點樣去幫困住嘅人逃出生天。
龍兄虎弟

《龍兄虎弟》（Armour of God）係1987年港產片，由成龍、譚詠麟、關之琳、勞拉福納主演。